In nomine sanctæ et individuæ Trinitatis, ego Hugo, Dei gratia Autisiodorensis episcopus, notum volo fieri omnibus tam futuris quam præsentibus quod filii Landrici de Prait, scilicet Hugo, Guillelmus Grossum-Brachium, Philippus, Bertrannus, in præsentia nostra laudaverunt monachis Sanctæ-Mariæ Pontiniacensis, et contra omnes adquietare per jus pacti sunt quicquid prædictus pater eorum eis ante donaverat; hoc est quicquid habebat in toto territorio de Villariis, tam in bosco quam in plano. Hujus rei testes sunt: Stephanus, abbas Reigniacensis; Guido de Siliniaco, Garinus Pauper, monachi Pontiniacenses; Rainaudus, archidiaconus Autisiodorensis; Hato, archipresbiter Autisiodorensis; Bernardus, capellanus de Monteregali; Johannes Chapellus; Girardus de Tociaco; Ernaudus de Tociaco; Odo, frater ejusdem et alii quamplures. Actum apud Autisiodorum, in domo episcopali; anno ab Incarnatione Domini Mº Cº XLº IIIIº; regnante feliciter Ludovico rege Francorum et Duce Aquitanorum.